rlitschk/wikidir huggingface dataset:
Romancing the Stone is en US-amerikaansche Actionkummedie ut dat Johr 1984. Speelbaas weer Robert Zemeckis, in de Hööftrullen weern Kathleen Turner, Michael Douglas, de ok de Produzent weer, un Danny DeVito to sehn. Se all hebbt se ok in The Jewel of the Nile wedder mitspeelt, de an dissen Film anslutt. Joan Wilder is en spoodrieke Schrieversche, de in New York City leevt. Jüst vör korte Tiet is ehr Swager ümbröcht worrn, as se op eenmol Post von em ut Kolumbien kriegen deit. Dat duert nich lang, dor warrt se vun ehr Süster anropen, de roovt worrn is un nu bedrauht warrt. Ehr Rövers, Ira un Ralph, wüllt ehr blots freelaten, wenn se dorför de Schatzkoort kriegt, de Joan jüst mit de Post tokamen is. Also flüggt de Schrieversche na Kolumbien, üm to doon as ehr opdragen worrn is. Man se warrt in den verkehrten Bus lockt un kummt gau in Nööt. De Aventürer Jack T. Colton warrt dorin verwickelt un helpt ehr ut de Klemm. Joan hannelt mit em en Honorar ut un he seggt to, ehr wieter to helpen. De beiden verstekt sik vör de Rövers un ok vör den Geheemdeenst-Offizeer Zolo, de ok achter de Koort ran
In disse List vun de Karken in Oostfreesland staan de histoorsche un bedüdende Karken in Oostfreesland. Siet de Reformatschoon (16. Johrhunnert) gifft dat verscheiden evangeelsche Karken. De eerste kathoolsche Kark, die na de Reformatschoon baut is, is vun 1776 (Leer). Vullständig worrn hier all Karken nöömt, die vör 1800 baut sünd. ev.-luth. = Evangeelsch-luthersche Kark ev.-ref. = Evangeelsch-reformeerte Kark kath. = Kathoolsche Kark
De Terek is en Stroom an de Noordoostrand vun de Kaukasus. De Terek entspringt ut en Gletscher an’ 5.037 Meter hooch Kasbek in’ Groot Kaukasus in’t nöördlich Georgien. He floot tonächst in nöördlich Richtung dör den Darielpass nah Russland rin. Achter de noordossetisch Hööftstadt Wladikawkas wendt he sück tegen Oosten, floot dör Tschetschenien un Dagestan. Dor deelt he sück in twee Arms, de in dat Kaspisch Meer münn. Bi Kisljar bildt he en sumpfiges Flussdelta, dat 100 Kilometer breet is. Mit ruch weg 600 Kilometern Längd ist de Terek en vun de gröttste Strööms in’ Kaukasus. An sien Ünnerloop deent he to Bewässerung, an sien Böverloop to’n Bedriev vun Waterkraftwarken. De russisch Footballvereen Terek Grosny is nah de Stroom nömmt wurrn, dat histoorsch Terekkosakenheer nah dat Intoogsrebeet vun de Stroom.
Wollin (inst slaavsch Julin, poolsch Wolin [['vɔlɪn]]) is ene poolsche Stadt op dat Eiland Wollin bi Stettin, wat en poor Kilometer vun Düütschland (Usedom) liggt. In Wollin leven 4.872 Inwahner (Stand: 31.12.2005) in en Rebeet vun 14,41 km². Op Wollin is ok de in Düütschland bekannte Stadt Swinemünn, de an de Grenz to Mekelnborg-Vörpommern liggt. Wollin weer de eerste Seet vun't pommersche Bisdom. Wollin worr 1176 vun de Dänen ünner Bischop Absalon verwööst. So güng de Seet vun't Bisdom na Cammin. Wollin is de Stadt, wo de plattdüütsche Bibel-Översetter ut't 16. Johrhunnert, Johannes Bugenhagen, boren worr. Dat kann wesen, dat Wollin de Steed vun de sagenhafte slaavsch Oort Vineta weer.
Albert Gröning is de Naam von Albert Gröning (1675–1737), Raatsherr in Bremen, Albert Gröning (1707–1781), Börgermeester von Bremen, Albert Gröning (1784–1843), Jurist in Bremen, Albert Gröning (1839–1903), Senator un Börgermeester von Bremen, Albert Heinrich von Gröning (1867–1951), düütschen Jurist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Wapen vun Gambia is in de Form, as dat op dat Bild wiest warrt, siet den 18. November 1964 in dat westafrikaansche Land Gambia in Bruuk. Dat Wapen wiest en blau Schild mit en witten un grönen Rahmen, in dat twee Warktüüch överkrüüz dorstellt sünd. Disse beiden landweertschopplichen Redschoppen warrt vun de Mandinka bruukt. Dat een is en Ex, en so nöömte dibongo, de bi de Oorn vun de Eerdnööt bruukt warrt, dat annere is en Hack, de so nöömte dabandingo, de ton Wegmaken vun Unkruut insett warrt. Över’n Schild ist en Ridderhelm to sehn, op den en Eerdnuttstruuk steiht, de Frücht driggt. Ünner’n Schild is en Spröökband dorstellt mit dat Natschonalmotto vun Gambia: Progress, Peace, Prosperity („Wieterkamen, Freden, Wohlstand“) Twee Löwen deent as Wapenholler. Een dorvun hett de glieke Ex, de annere de glieke Hack as de in den Schild dorstellt sünd. De beiden Löwen staht för de Kolonialhistorie vun Gambia as Deel vun’t britsche Weltriek. De beiden Warktüüch stellt de Wichtigkeit vun de Bueree in Gambia dor. Dat warrt ok seggt, se staht för de beiden gröttsten ethnischen Gruppen in’t Land: de Mandinka un de Fulbe. De Palm, de över’n Wulst op’n Helm to sehn is, is
Disse Artikel is man blots en Stubben. Du kannst Wikipedia helpen un em verbetern. Beifelle is en ehemaalsche Hanseoort in’n Hoochsuerlandkreis in Noordrhien-Westfalen. Beifelle weer in’t Medeloller Sitz vun en Gericht un harr de Titel Freiheit. Dat geev hie ene Borg ut’t 15. Johrhunnert. Beifelle liggt bi Sielenkusen. Hüüd is Beifelle en Oortsdeel vun de Stadt Schmallenberg mit 1110 Inwahnern (Stand: 31. Dezember 2020).
Dit Woort hett noch annere Bedüden: kiek dorför ünner Frequenzsynthesizer. En Synthesizer [ˈsɪnθəsaɪzɚ] is en Klangmaker, de dör en Stüerspannung (to’n Bispeel en Tasteninstrument) künstlich Töön tügen kann (Klangsynthees). Dat gifft en Ünnerscheed twüschen analoge un digitale Synthesizers. Ünner den Begreep Klangsynthees warrt ünnerscheedliche Verfohren tosamenfaat: Subtraktive Synthees Sample and Hold Pulswiedenafwanneln Additive Synthees Wavetable-Synthees, ok Phase Distortion-Synthees FM-Synthees Physikaalsch Modelleeren Sound-Sampling Granularsynthees; Graintable Synthees LA-Linear Arithmetic Synthees VL-Virtual Synthees Hööftartikel: Elektrophon Hööftartikel: Elektrophoonsch Musikinstrument Elektrische Orgeln arbeit op de Grundlaag vun de adativen Synthees, bi de mehrere Sinuskläng tohopenmischt warrt un en komplexen Klang maakt. In de originalen Hammond-Orgel ut dat Johr 1935 sünd de Sinusswingen över wellendreven Tähnrööd tüügt worrn, de de Swingen in’n Toonafnehmer induzeert hebbt. För jede harmoonsche Swingen geev dat jümmer een Rad. Later weern de Swingen dör elektrische Schalten tüügt. De Kläng, de vun de elektroonschen Orgel maakt weern, künnen wiet weniger afwannelt warrn as de vun de Synthesizers. Se harrn aver den Vördeel, dat se polyphon speelt warrn künnen. 1950 hett RCA experimentelle Reedschoppen maakt, de to’n Tügen vun Spraak un Musik dacht weern. In Versöökslabor vun de Radio Corporation of America in New York hebbt de Ingenieuren Harry F. Olson un Herbert
Piotr Morawski (* 27. Dezember 1976; † 8. April 2009 an’ Dhaulagiri) weer en poolsch Extrembargstieger. Sien gröttste Leistung weer, dat he in dat Johr 2005 tosommen mit Simone Moro as eerst in’n Winter op de Shishapangma stegen is. He ist storven, as he up ruch weg 5760 Meter Hööcht an’ Dhaulagiri in en Gletscherspalt stört is. Alltohoop is Morawski söss Mal op Achtduusender ropstegen. He weer fakener Bargpartner vun Peter Hamor un Piotr Pustelnik. De „Three Peters“ hebbt faken versöcht över wenig begahn oder nee Routen up de hööchste Bargen to kommen. Nah den Shishapangma is he in dat Johr 2006 ok noch up de Cho Oyu, de Broad Peak un up de oostern Tipp vun de Annapurna wesen. An’ Broad Peak hett he eerst den Bargstieger Sepp Bachmair, den Klauterpartner vun Markus Kronthaler rett, bevör he twee Daag later sülvst bet baven op den Barg ropstegen is. En Johr later is he över de Diamir-Siet den Nanga Parbat rop. In dat Johr 2008 is he över de Gasherbrum I wegstegen un up den Gasherbrum II upstegen. Bericht über den Tod, www.polskieradio.pl, abgerufen am 8. April 2009 Bericht über die Todesumstände auf www.mounteverest.net, abgerufen am 8. April 2009 Liste
Disse Artikel is man blots en Stubben. Du kannst Wikipedia helpen un em verbetern. De Törkie is en Republiek, wat in'n Süüdoosten vun Europa un in Vörderasien liggt (Anatolien). Dor leevt hüdigendags (2006) 70.413.958 Inwahners up 779.452 km². Dat sünd 88,25 Inwahners/km². Navers sünd Bulgarien, Grekenland, Georgien, Armenien, Iran, Irak, Syrien un över de Middellannsche See ok Zypern. De Hööftstadt is Ankara. Staatspräsident is Recep Tayyip Erdoğan. Amtsspraak is Törksch. Dat gifft en groote kurdsche Minnerheit in'n Oosten. Babenhen gifft dat noch een lüttje Minnerheit vun üm un bi 40.000 Armeniers in dat ganze Land, besunners in Istanbul. Bit to den groten Völkermoord 1915 harrn mehr as twee Millionen Armeniers in dat dormalige osmaansche Riek leevt. De Törkie ward vun Bargen präägt. De Törkei is een Präsidiale Republik. De Verfaten is demokraatsch. Staatspräsident is siet 28. August 2014 Recep Tayyip Erdoğan. De Republik Törkie is grünnt wurrn an'n 29. Oktober 1923. Vörgänger weer dat Osmaansche Riek. Den sien Anfäng liggt in dat Johr 1299. Istanbul Akhisar Ankara İzmir Antalya Adana Edirne Iskenderun Bursa Van Izmit Kars Gaziantep Konya Kayseri Diyarbakir Mersin Eskisehir Samsun Sanliurfa Malatya Kahramanmaraş Erzurum Osmaansch Riek Länner in Asien Afghanistan | Armenien | Aserbaidschan | Bahrain |
Disse Artikel is man blots en Stubben. Du kannst Wikipedia helpen un em verbetern. Pyritz is ene lütte poolsche Stadt in de Powiat pyrzycki (Kreis Pyritz) in de Bezirk Westpommern. Bet 1945 weer de Stadt düütsch un Kreisstadt vun de Kreis Pyritz in de Provinz Pommern. In’t Middelöller weer in Pyritz ene Krüzung vun de Strat Breslau-Stettin.
Dat Wapen vun Botswana is in de Form, as dat op dat Bild wiest warrt, siet den 25. Januar 1966 in Bruuk. Dat Land Botswana warrt vun veel Wööst innahmen, so dat de Besitt oder dat Fehlen vun Water in dat Land en grote Rull speelt. Dat warrt ok in dat Wapen opfallen thematiseert. Dat Wapen wiest en spitzovalen lichtblauen Wapen mit dree waagrechte Bülgenbalken in de Mitt. Doröver sind dree graue Tähnrööd dorstellt, dorünner en brunen Stierkopp mit sülvern Langhöörn. De Schild warrt an de Sieten vun twee oprechte Zebras mit swart-witte Striepen un swarte Hoven hollen. Dat (heraldisch) rechte Zebra hollt twüschen de Vörderlööp en goldenen Elefantenstööttähn, dat (heraldisch) linke hollt en rode Sorghumohr. Ünner den Schild is en blau Spröökband, op dat mit swarte Schrift de Wahlspröök Pula („Regen“) steiht. De Form vun den Schild folgt de traditschonelle Form vun den Schild vun de Tswana, wobi de Bülgenbalken för de roren Waterlööp staht. De Rinnerkopp betekent dat Veeh, dat bi de Buern in Botswana vörherrschen deit, wiel de Tähnrööd en Telen för de moderne Industrie sünd. De inheemsche Deerwelt warrt dör de Zebras un den Elefantentähn dorstellt, wiel de Sorghumhirse en Feldfrucht is, de in Botswana begäng
Hassendörp is en Gemeen in’n Landkreis Rodenborg (Wümm) in Neddersassen, de to de Samtgemeen Söttmer höört. De Gemeen hett 1205 Inwahners (Stand 31. Dezember 2022). De Gemeen liggt in’n süüdwestlichen Deel vun’n Landkreis un grenzt na Oosten an de Eenheitsgemeen Rodenborg (Wümm). Na Süüden hen slutt se an de Gemeen Ahusen an, na Westen an de Gemeen Söttmer un na Noordoosten an de Gemeen Boitzen. Mit blots ruchweg 12 km² is Hassendörp een vun de lüttsten Gemenen in’n Landkreis. De Landschop is teemlich flach un warrt to’n Deel vun’t Wümmsietland innahmen. De Gemeen liggt in de Geest an’n noordwestlichen Rand vun de Lüünborger Heid. De Oortskarn vun Hassendörp is jümmer noch prägt dör de Bueree. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. To’n eersten mol in en Oorkunnen nöömt weer Hassendörp 1299 in de Registers vun de Arzbischöp vun Bremen ünner den Naam Hercenthorpe. In en Zevener Oorkunn ut dat Johr 1456 steiht de Oort as Hersendorpe, wat sik mit de Tiet wieter ännert hett över Hersendorp, Harsendorp na Hassendörp, un in’t Hoochdüütsche wieter över Haßendorff bit na’t hüütige Hassendorf. Vertellt
Sebastian Eberhard Ihering (ok: Jhering) (* 8. Mai 1700 in Freebörg; † 29. Januar 1759 in Auerk) weer en düütschen Beamter. He gellt as Kultiveerer vun de oostfreeschen Moore. He entstamm en berühmten oostfreeschen Familie, de naamhaft Theologen, Amtmänner, Juristen un Gelehrten rutbrocht hett, de deelwies för ganz Düütschland vun Bedüüden weern. Sien Vader weer Rentmeester in Freebörg un sien Moder weer en Dochter vun Anton Pauli, de oostfreesch Rat un Amtmann in Nörden weer. Beid Grootmoders vun Ihering entstammen de noch berühmtere Familie Conring ut Oostfreesland. Ihering hett Juristeree studeert un is denn vun Fürst Georg Albrecht vun Oostfreesland in den Staatsdeenst övernommen wurrn. Wiel he sück besünners klüftig un pragmatisch anstellt hett, mak he bold Karriere. He wurr gau Liddmaat vun de oostfreesch Landsregeeren, Regierungs- un Kammerrat un hett sück denn ok mit den Diekbau un den Dünenschuul as ok mit de Fehnkultur beschäftigt. Diekbau un Dünenschuul weern besünners wichtig, harr man doch eerst 1717 und 1720 twee gewaltig Stormfloten överstahn. För de Fehnkultur hett he groot Projekte in Angreep nommen. Eerst hett he dat Wiesedermeer dröög leggt, denn de Riepster Hammrich un noch eenig Hoochmoore kultiveert. Sien privat Anwesen in Boekzetelerfehn und Jheringsfehn (dat nich nah hümm
Disse Artikel is man blots en Stubben. Du kannst Wikipedia helpen un em verbetern. Gripenhagen is ene poolsche Stadt mit 22.000 Inwahners (2004) bi Stettin in de Bezirk Westpommern, freuger Bezirk Stettin. Gripenhagen is an de Oder, wat hie de Grenz noh Düütschland is. Gripenhagen kreeg 1254 vun de pömmersch Hartog Barnim I. de Stadtrechten. 1877 kreeg Gripenhagen ene Isenbohnverbindung.
James Francis Cameron (* 16. August 1954 in Kapuskasing, Ontario, Kanada) is en kanaadschen Speelbaas, Dreihbookschriever un Filmproduzent, de in de USA leevt. Cameron is in’t kanaadsche Niagara Falls, dicht an de Grenz vun de USA, opwassen. Sien Vadder weer en Elektroingenieur un sien Mudder en Malersche. As he in’t Öller vun föffteihn Johren den Film 2001: A Space Odyssey vun Stanley Kubrick in’t Kino sehn hett, hett de em so in sien Bann slahn, dat he sülvst ok in’t Filmgewarf arbeiten wull. Ut Böker het the sik allens anegent, wat he över Filmhistorie un de Entwickeln vun Special Effects Enn vun de 1960er Johren bit Anfang vun de 1970er Johren finnen künn. Op de annern Siet weer he bannig daalslahn över den Ümstand, dat he eenige Dusend Mielen wiet weg vun Hollywood leven de. Dat hett sik 1971 ännert, as sien Vadder en Anbott för en Arbeit in Orange County in Kalifornien kreeg. James Cameron hett disse ne’e Situatschoon düchtig gefallen, vun wegen, dat he nu veel dichter an Hollywood wahnen de. Man, na’n Oortwessel müss he teemlich gau faststellen, dat dat nich so eenfach weer, en Loopbahn in Hollywood antofangen. Dorto keem, dat sien Familie nich nooch Geld
Bongo betekent Bongo, Volk in Uganda un Süüdsudan, Bongo, Spraak in Uganda un Süüdsudan, Bongo, en Antilop, Bongos, Musikinstrument ut Kuba, Bongo-Massiv, Bargland in Zentraalafrika, Bongo Comics, US-amerikaanschen Verlag, Bongo, en Software, Bongo, Oort in’n Distrikt Bongo, Ghana, Bongo, Oort in Haut-Ogooué, Gabun, Bongo, Oort in Midi-Ogooué, Gabun, Bongo, Oort in Ogooué-Maritime, Gabun. Bongo is de Familiennaam von Ali Bongo (1929–2009), brietsch Töverkünstler un Comedian, Ali-Ben Bongo Ondimba (* 1959), Politiker ut Gabun, Édith Bongo (1964–2009), Fro vun Omar Bongo, Omar Bongo (1935–2009), Politiker ut Gabun, Pietro Bongo († 1601), italieenschen Theoloog un Numeroloog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heike Sinaki boren Schalling, schett Warnicke (* 1. Juni 1966 in Weimar) is en ehmalge düütsch Iesflinklöperin. Hör gröttste Erfolg weer de Gewinn vun twee Sülvermedaillen bi de Olympisch Winterspelen 1992 in Albertville över 3000 Meter un 5000 Meter. An Gunda Niemann keem se do aber nich vörbi, de wunn jeweils de Goldmedaille. Ünner hör Deernsnaam „Schalling“ kunn se in de DDR över 3000 Meter 1985 de Meestertitel holen und is ok noch dree Mal Viezmeester över disse Streck wurrn. Över 5000 Meter weer dat Ergebnis meest dat sülvige: 1985 Meester und vun 1987 bit 1990 veer Mal Viezmeester. Porträt auf desg.de Heike Sinakis Homepage DDR-Meesterschapen
Westerwals is en Gemeen in’n Landkreis Rodenborg (Wümm) in Neddersassen, de to de Samtgemeen Bootel höört. De Gemeen hett 765 Inwahners (Stand 31. Dezember 2022), de sik op veer Oortsdelen verdeelt. De Gemeen Westerwals liggt in’n Süden vun’n Landkreis Rodenborg (Wümm) an’t westliche Enn vun de Samtgemeen. De Naam kummt ok dorvun af, dat de Gemeen westlich an Karkwals angrenzt. Na Noorden hen slutt en lütt Stück vun de Eenheitsgemeen Rodenborg (Wümm) un de Noordwestsiet grenzt an de Gemeen Ahusen in de Samtgemeen Söttmer. Na Westen to liggt de Landkreis Veern mit sien Eenheitsgemeen Kerklinneln. De Dörper in de Gemeen sünd meist vullstännig vun de Bueree präägt. Landschopplich sünd se in en wooldriek Rebeet inbett. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. Ut olle Geschichten is överlevert, dat de germaansche Gott Wotan sien Wooldsitt in Werdanske hatt hebben schall, wat dat hüütige Westerwals is. De eerste schriftliche Henwies op den Oort stammt ut dat Johr 1230 vun en Oorkumm in’n Doom to Veern. In dat Johr 1981 is de Oortsdeel Süderwals Bundswinner in’n Wettstriet Unser Dorf soll schöner werden worrn. Westerwals
Ammoniak is en cheemsch Verbinnen ut Stickstoff un Waterstoff mit de Summenformel NH3. De Naam is afleidt vun’t Ammonsolt (Ammoniumchlorid) ut de Ammonsoaas, de vundaag Oaas Siwa nöömt warrt. Ammoniak is en gitfig Gas ahn Klöör mit en Röök, de düchtig in de Nees stickt, de Ogen to Tranen reizt un sticken wirkt. Ammoniakgas hett en lüttere Dicht as de Luft. Bruukt warrt das Gas bi’t Herstellen vun Düngemiddels, Farvstoffen un Sprengstoff. Ammoniak is butendem en Base, de sik goot in Water lösen lett un denn Salmiakgeist (Ammoniumhydroxid) billt. Ammoniakgas warrt mit de UN-Tall 1005 betekent, de waterige Lösen hett de UN-Tall 2672. Ammoniak löst sik bannig goot in Water: Bi 0 °C löst sik in 100 ml Water 90,7 g (≙ 120 l). De Lösen, de dorbi tostannen kummt, warrt as Salmiakgeist (Ammoniumhydroxid) betekent. Se reageert alkaalsch. Mischen ut Ammoniakgas und de Luft künnt in’t Rebeet vun 15,5 bit 30 Volumenprozent Ammoniak explodeeren. An hitte Böverflachen af 630 °C kann dat Gas in Stickstoff un Waterstoff verfallen. Disse Verfallsreakschoon warrt dör Metallen katalyseert, so dat de Verfall in groottechnische Anlagen ok al af 300 °C vörkamen kann, wat de Mööglichkeit vun en explosiven Verfall bargt. Ammoniak verbrennt gau un
Koosfeld is de westfälsche Kreisstadt von’n Kreis Koosfeld mit ca. 35.000 Inwahners in’t Mönsterland in den noorden Deel vun Noordrhien-Westfalen. 809 predigte de Bischop Liutger an den Dag vör sien Dood in en Koosfelder Kark. Koosfeld kreeg 1197 de Stadtrechten vun’n Bischop vun Mönster un weer inst de Residenz vun de Bischop vun Mönster. Dat Klooster Werden un ok de Grafen vun Cappenberg harrn hier en Hoff. An den Markt steiht nich blots dat Roothuus, män ok twee kathoolsche Karken: De Lambertikark un de Jesuitenkark St. Ignatius. In de ehrdem romanik Lambertikark steiht dat Koosfelder Krüüz ut dat Meddeloller un de gotisch Apostelfiguren vun Johann Düsseldorp. In Koosfeld gifft dat ok de Jesuitenkark St. Ignatius, wat en groten Saalbo in en Mischmasch vun Gotik un Barock ut dat 17. Johrhunnert is. In de Jesuitenkark steiht de Hoochaltar, de inst in de Sauster Minoritenkark vun 1668 weer. De Stadt worr in den April 1945 to 80% kaputt maakt. De Jesuitenkark un de St. Jakobi-Kark un de Walkenbrüggendor worrn no den Krieg wedder upboot. Dat Stadtmuseum is in't Walkenbrüggendor an den Mölenplatz. Ok de Pulvertorm steiht noch. Dat fröhere Jesuitenkolleg is no den Krieg wedder upboot worrn. In Koosfeld gafft dat en
De CAS-Tall (engl. CAS Registry Number, CAS = Chemical Abstracts Service) is en internatschonalen Standard to’n Beteken vun cheemsch Stoffen. Dat gifft en eendüdige CAS-Tall för jeden bekannten cheemschen Stoff, jede Biosequenz, jede Legeeren, jeed Polymer. Summenformeln, verschedensprakige Trivialnaams un sogor ok IUPAC-Beteken sünd nich jümmer eendüdig un bargt sünners bi Nichchemikers de Gefahr, verwesselt to warrn. Verschedene Isomeren vun en Molekül hebbt ünnerscheedliche CAS-Tallen. En CAS-Tall besteiht jümmer ut dree Tallen, de dör twee Binnstreken scheedt sünd. De eerste Tall kann bit to söven Tiffern ümfaten, de tweete Tall besteiht ut twee Tiffern. De drüdde Tall is en Proovsumm, mit de de Tall kodeert is. Dormit kann de CAS-Tall teemlich licht överprüft warrn, wat de Tall stimmig is. De CAS-Tallen warrt in opstiegen Reeg vergeven, bargt anners aver keen binnere Systematik. Anfang 2007 weern mehr as 30 Millionen Stoffen registreert. Tosamen mit mehr as 58 Millionen Sequenzen, Legeeren un Polymeren sünd dormit mehr as 88 Millionen CAS-Tallen vergeven. Jeden Dag warrt ruchweg 4.000 ne’e Stoffen registreert. CAS-Tallen warrt siet 1965 vun’n Chemical Abstracts Service – en Institutschoon mit Sitt in Columbus, Ohio, USA, de vun de American Chemical Society verwalt warrt – vergeven. De Bruuk vun de CAS-Registry-Datenbank, de
Jacob Nena (* 10. Oktober 1941; † vör oder an'n 7. Juli 2022 in Sacramento, Kalifornien, USA) weer en Politiker Mikronesien un veert Präsident vun de Staat van 1996 bit 1999. Vördem weer he all Viezpräsident ünner Bailey Olter. Nahdem dee aber in Juli 1996 en Slaganfall harr, övernehm Nena an’ 8. November 1996 eerstmal dat Amt kommissarisch. An’ 8. Mai 1997 wurr he denn offiziell vereedigt un för de restlich Amtsteit vun Olter to’n Enn’n. Bevör he Viezpräsident bzw. Präsident wurr, weer Nena Gouverneur vun Kosrae van 1979 bit 1983. Presseverapenlichung to dat Afleggen vun sien Amtseid [1] Richard Clark: In Memoriam: The Honorable Jacob Nena. Mitdeelen up gov.fm, 7. Juli 2022, afropen an'n 20. Juli 2022 (englisch). Präsidenten vun Mikronesien Tosiwo Nakayama | John Haglelgam | Bailey Olter | Jacob Nena | Leo Falcam | Joseph J. Urusemal | Manny Mori | Peter Christian | David Panuelo
Johann Gerhard Oncken (* 26. Januar 1800 in Varel, Neddersassen; † 2. Januar 1884 in Zürich) hett den Anfang maakt un den Grund leggt vun den düütschen Baptistengemeenden un den annern op dat europääschen Fastland. Johann Gerhard Oncken wurr an de 26. Januar 1800 in dat Huus van sien Grootvader, de Prükenmaker Johannes Vaubel, in Varel, Lange Straat, boren. Op de Huusstee vun Vaubels steiht vundaag dat Geschäftshuus Hruschka. De Moder, Anna Elisabeth Vaubel leev bi hör Ollen, wiel de Vader van hör Söhn hör sitten laten harr un um de Politik wegen na England utwannert weer. In en Breev, de he an de Pastor van de lüttersk Gemeen in Varel stürt hett, gifft he to, dat he de Vader van dat Kind is. So wasst Oncken ahn Vader up. Umdat sien Moder för sük un hum dat Geld verdenen mutt, warrt he van sien Grootollen uptrucken. Heel jung noch arbeidt he al in de Weertskupp ,To ‘t witte Peerd‘ (vandaag: Hotel Victoria) as Billardjung. Daar lehrt he denn den ingelschen Koopmann John Walker Anderson kennen. Disse Mann nimmt de nüver Fent as Lehrjung mit – eerstmaal na Hamborg un later na Leith, dat is heel dicht bi Edinburgh in